Pepperspray

Pepperspray er en uformell betegnelse på et ikke-dødelig stridsmiddel som er basert på frukter av chilipepper. Virkestoffene, bl.a. capsaicin, trekkes ut av tørkede og knuste frukter ved hjelp av organiske løsemidler, for eksempel etanol. Løsemidlene dampes av, og den gjenværende oljeaktige massen, ofte kalt OC (Oleoresin Capsicum) brukes som råvare. I formelt språk brukes også begrepet OC-spray.

Egenskaper
Pepperspray i ansiktet vil medføre umiddelbar:

brennende smerte i øynene
forvirring og desorientering
ukontrollert hoste, talevansker og mulig oppkast 
lett hodepine
kortpustethet
forbigående blindhet

Det er også rapportert om tilfeller av hjerneskade"Hjerneskadd av pepperspray" Nettavisen 22. august 2007. Aksessdato: 2012-02-04 og dødsfall"Vurderer bruken av pepperspray" Aftenposten nett 28. desember 2009. Aksessdato: 2012-04-02 ved utsettelse for pepperspray.

En del pepperspray er i tillegg tilsatt et ultrafiolett sporstoff for identifisering. Innholdet er ikke brennbart, og beholderen trenger ikke å rystes før bruk. Beholderen har en sikring for å unngå uønsket avfyring. Drivgassen er helt ufarlig for mennesker og miljø.

Regulering
Pepperspray omfattes av våpenloven §§ 1b og 3e–f.Våpenloven LOV 1961-06-09 nr 01: Lov om skytevåpen og ammunisjon m.v. Aksessdato: 2012-04-02 Det er ulovlig for privatpersoner å eie peppersprayvåpen eller beholdere med pepperspray uten tillatelse fra politiet. 

Pepperspray brukes av politiet, med hjemmel i våpeninstruksen. Det er den enkelte politisjef som utarbeider retningslinjer for når våpenet kan medbringes av politi i tjeneste. Det stilles krav til at politiet skal ha gjennomgått opplæring for å kunne bære og bruke våpenet.Våpeninstruks for politiet. (.pdf) Aksessdato: 2012-04-02 Tidligere ble det stilt krav om at politi som en del av opplæringa skulle utsettes for OC-spray i ansiktet for å få den nødvendige kompetansen til å bruke sprayen forsvarlig i tjenesten. Etter meldinger om helseskader som følge av dette, la Arbeidstilsynet i 2007 ned forbud mot bruk av pepperspray i opplæringsøyemed.Politiet må endre rutiner for opplæring i bruk av pepperspray  Arbeidstilsynet 12. april 2007. Aksessdato: 2012-04-02

 Referanser 

 Se også 
CS-gass

Kategori:Politi
Kategori:Sikkerhet
Kategori:Våpen
Kategori:Pepper